אוקסנה פושקינה

אוקסנה ויקטורובנה פושקינה (ברוסית: Оксана Викторовна Пушкина; נולדה ב-10 במאי 1963 בפטרוזבודסק) היא מנחת טלוויזיה, פוליטיקאית ואשת ציבור רוסייה. היא הייתה חברה בדומה הממלכתית של הפדרציה הרוסית מ-2016 עד 2021. בעבר הייתה נציבת זכויות הילדים של מחוז מוסקבה, מחברת, מנחה ומגישת התוכנית "מבט נשי" (Женский взгляд) של רשת NTV, בשנים 1999–2013.

 ביוגרפיה 
אוקסנה ויקטורובנה פושקינה נולדה ב-10 במאי 1963 בפטרוזבודסק, קרליה. אמה, סבטלנה אנדרייבנה, הייתה עיתונאית טלוויזיה ואביה, ויקטור וסיליביץ' פושקין, שימש כמאמן נבחרת רוסיה באתלטיקה.

 קריירת טלוויזיה 
בשנת 1979 קיבלה דיפלומה בהתעמלות אמנותית וסיימה בשנת 1980 את בית ספר לחינוך כללי ומוזיקה. בשנת 1985 סיימה את לימודיה בפקולטה לעיתונאות של אוניברסיטת לנינגרד. לאחר מכן עבדה בשנים 1985–1991 במערכת הנוער של רשת TV-5 הלנינגרדית.

בשנים 1990–1992 הפיקה את התוכניות החודשיות "גברת הצלחה" ("Госпожа Удача") ו"איש התוצאות" ("Человек результата"). בשנת 1993 היא עזבה להתמחות בסן פרנסיסקו, שם עבדה ככתבת ברשת ABC. לאחר לימודי ניהול ושיווק בטלוויזיה, חזרה לרוסיה בשנת 1997.

בספטמבר 1997 הנחתה במהדורה המיוחדת של התוכנית "מבט" ("Взгляд") והשידור הראשון שלה לאחר חזרתה לרוסיה היה בהנחיית התוכנית "חזרתה של אירינה רודנינה" ("Возвращение Ирины Родниной").

בדצמבר 1997 היא הייתה מחברת פרויקט הטלוויזיה "סיפורי נשים" ("Женские истории Оксаны Пушкиной"), שהוצג בערוץ ORT (כיום הערוץ הראשון ברוסיה). בספטמבר 1999 עזבה אוקסנה פושקינה את הערוץ הראשון.

כעבור חודש הצטרפה לרשת NTV, שם הנחתה את "מבט נשי" ("Женский взгляд Оксаны Пушкиной"). רשת ORT השיקה במקביל את התוכנית "סיפורי נשים", שהמנחה שלה נראתה כמו אוקסנה. אוקסנה הנחתה את התוכנית השבועית שלה בין התאריכים 27 באוקטובר 1999–1 בפברואר 2013.

בשנת 2006 היא השתתפה בתוכנית של הערוץ הראשון "כוכבים על הקרח" עם אלכסי יגודין.

בפברואר 2013 היא עזבה את NTV וחזרה לערוץ הראשון שם הנחתה את התוכנית "אני דורש להתגרש" ("Я подаю на развод").

התוכנית הועלתה לאוויר בימי חול ממרץ עד אוגוסט 2013, ואז הורדה משידור מסיבות לא מוסברות.

בשנת 2016 חזרה אוקסנה פושקינה ל-NTV והנחתה את התוכנית "ראי לגיבורים" ("Зеркало для героя"). תוכנית זו שודרה בתאריכים 8 במרץ–7 ביולי 2016.

 נציבת זכויות הילדים 
ב-18 ביוני 2015 מונתה אוקסנה פושקינה על ידי הדומה המחוזית של מוסקבה, על פי הצעתו של המושל אנדריי וורוביוב, כנציבת זכויות הילדים של מחוז מוסקבה.THE STATE DUMA בתפקידים אלה היא סייעה ביצירת מקומות לינה לילדים שגדלו בבתי יתומים, או הציעה להקים מרכז משבר לקבלת אמהות במצבי חירום ולילדים שנפגעו מאלימות במשפחה.

 חברת פרלמנט 
היא עזבה את עבודתה ב-29 בספטמבר 2016 לאחר שנבחרה לדומה הממלכתית של האספה הפדרלית של הפדרציה הרוסית והייתה מועמדת בבחירות לפרלמנט הרוסי בשנת 2016 בסיעה מטעם מחוז המשנה אודינצובו (מחוז מוסקבה) ונבחרה כחברת פרלמנט.

ומונתה לסגנית יו"ר הוועדה למשפחה, נשים וילדים.

אוקסנה פושקינה הייתה חברת הפרלמנט היחידה שהתייצבה בפומבי בפני העיתונאים שהאשימו את לאוניד אדוארדוביץ' סלוצקי, חבר הוועדה לענייני חוץ של הדומה, בהטרדה מינית. לאחר מכן היא הצטערה על הוואקום המשפטי בנושא הטרדות שהיה קיים בחקיקה הרוסיתHarassment of Women in Russia Has to End (Op-ed) וקבעה ש"בעיה זו היא מציאות בארצנו. עליה להיות מוסדרת בחקיקה ואעשה כל שביכולתי בעניין זה."'He Tried To Touch Me': Powerful Russian Deputy Faces Fresh Sexual Harassment Charges

פושקינה גינתה באופן פומבי יותר את חוסר השוויון המקצועי בין נשים וגברים ברוסיהRussian Deputy Vows to Criminalize Sexual Harassment After Duma Scandal והגנה על הצעת חוק למאבק באפליה נגד נשים שלא נכללה בסדר היום של הפרלמנט. היא הייתה גם מחברת טיוטת חוק בנושא לידה תחת X והצעת חוק אחרת על חובת ההורים לטפל בילדים שנמצאו חיוביים ל-HIV,Russia’s largest international HIV conference PROHIV-2019 took place in the congress hall of SKOLKOVO<references הצעה שספגה ביקורת על שלילת תשומת לב מהמשפחות מסורתיות.

 פעילויות חברתיות 
אוקסנה פושקינה חברה בוועד המנהל של קרן SPID, שמטרתה למנוע וללחום באיידס. בנובמבר 2020 נכללה ברשימת 100 הנשים המשפיעות בעולם על פי BBC.

קישורים חיצוניים

 הערות שוליים 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מנחות טלוויזיה רוסיות
קטגוריה:סגל NTV
קטגוריה:פוליטיקאיות רוסיות
קטגוריה:חברי הדומה הממלכתית
קטגוריה:פעילות זכויות נשים
קטגוריה:מעוטרי עיטור הידידות (רוסיה)
קטגוריה:רוסיות שנולדו ב-1963
קטגוריה:רוסים שנולדו ב-1963